CELEX: 32019D0232
Language: hu
Date: 2018-07-16 00:00:00
Title: A Tanács (EU) 2019/232 határozata (2018. július 16.) a Közlekedési Közösség regionális irányítóbizottságában az irányítóbizottság eljárási szabályzatának elfogadásával kapcsolatban az Európai Unió által képviselendő álláspont meghatározásáról

8.2.2019   
               
               
                  HU
               
               
                  Az Európai Unió Hivatalos Lapja
               
               
                  L 37/113
               
            
         A TANÁCS (EU) 2019/232 HATÁROZATA
         (2018. július 16.)
         a Közlekedési Közösség regionális irányítóbizottságában az irányítóbizottság eljárási szabályzatának elfogadásával kapcsolatban az Európai Unió által képviselendő álláspont meghatározásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 91. cikkére és 100. cikke (2) bekezdésére, összefüggésben annak 218. cikke (9) bekezdésével,
         tekintettel az Európai Bizottság javaslatára,
         mivel:
         
                     (1)
                  
                  
                     A Közlekedési Közösséget létrehozó szerződést (a továbbiakban: a Közlekedési Közösségről szóló szerződés) az Unió az (EU) 2017/1937 tanácsi határozattal (1) összhangban aláírta.
                  
               
                     (2)
                  
                  
                     A Közlekedési Közösségről szóló szerződés 41. cikkének (3) bekezdésével összhangban a Közlekedési Közösségről szóló szerződés 2017. október 9-től ideiglenesen alkalmazandó az Unió, az Albán Köztársaság, Bosznia-Hercegovina és Koszovó (*1) között, 2017. november 29-től pedig az említett felek és a Szerb Köztársaság között.
                  
               
                     (3)
                  
                  
                     A Közlekedési Közösségről szóló szerződés 24. cikkének (5) bekezdése szerint a Közlekedési Közösség regionális irányítóbizottságának (a továbbiakban: az irányítóbizottság) el kell fogadnia eljárási szabályzatát.
                  
               
                     (4)
                  
                  
                     Helyénvaló meghatározni az irányítóbizottságban az irányítóbizottság eljárási szabályzatának elfogadásával kapcsolatban az Unió által képviselendő álláspontot, mivel az említett szabályzatra vonatkozó határozat kötelező érvényű lesz az Unióra nézve.
                  
               
                     (5)
                  
                  
                     Ezért az irányítóbizottságban az Unió által képviselendő álláspontnak a csatolt határozattervezeten kell alapulnia,
                  
               ELFOGADTA EZT A HATÁROZATOT:
         
            1. cikk
            A Közlekedési Közösség regionális irányítóbizottságban (a továbbiakban: az irányítóbizottság) az Unió által képviselendő álláspont az irányítóbizottság e határozathoz csatolt határozattervezetén alapul.
            Az Uniót az irányítóbizottságban képviselő személyek az említett határozattervezet kisebb módosításairól újabb tanácsi határozat nélkül is megállapodhatnak.
         
         
            2. cikk
            Ennek a határozatnak a Bizottság címzettje.
         
         
            Kelt Brüsszelben, 2018. július 16-án.
            
               
                  a Tanács részéről
               
               
                  az elnök
               
               J. BOGNER-STRAUSS
            
         
         
            (1)  A Tanács (EU) 2017/1937 határozata (2017. július 11.) a Közlekedési Közösséget létrehozó szerződésnek az Európai Unió nevében történő aláírásáról és ideiglenes alkalmazásáról (HL L 278., 2017.10.27., 1. o.).
         
            (*1)  Ez a megnevezés nem érinti a jogállással kapcsolatos álláspontokat, továbbá összhangban van az Egyesült Nemzetek Biztonsági Tanácsának 1244 (1999) sz. határozatával és a Nemzetközi Bíróságnak a koszovói függetlenségi nyilatkozatról szóló véleményével.
      
      
         
            TERVEZET
            A KÖZLEKEDÉSI KÖZÖSSÉG REGIONÁLIS IRÁNYÍTÓBIZOTTSÁGÁNAK 2018/1 HATÁROZATA
            (…)
            eljárási szabályzatának elfogadásáról
            A KÖZLEKEDÉSI KÖZÖSSÉG REGIONÁLIS IRÁNYÍTÓBIZOTTSÁGA,
            tekintettel a Közlekedési Közösséget létrehozó szerződésre és különösen annak 24. cikke (5) bekezdésére,
            A KÖVETKEZŐKÉPPEN HATÁROZOTT:
            
               Egyetlen cikk
               A Közlekedési Közösség regionális irányítóbizottságának e határozathoz mellékelt eljárási szabályzata elfogadásra kerül.
            
            
               Kelt …-ban/-ben, 2018. ...-án/-én.
               
                  
                     A regionális irányítóbizottság részéről
                  
                  
                     az elnök
                  
               
            
         
      
      
         
            A KÖZLEKEDÉSI KÖZÖSSÉG REGIONÁLIS IRÁNYÍTÓBIZOTTSÁGÁNAK ELJÁRÁSI SZABÁLYZATA
            I.   ÁLTALÁNOS RENDELKEZÉSEK
            
                     
                        1.
                     
                     
                        Ez az eljárási szabályzat meghatározza az Európai Unió és a délkelet-európai felek (az Albán Köztársaság, Bosznia-Hercegovina, Macedónia Volt Jugoszláv Köztársaság, Koszovó (*1), Montenegró és a Szerb Köztársaság) közötti Közlekedési Közösséget létrehozó szerződés (a továbbiakban: a szerződés) keretében intézményként felállított regionális irányítóbizottság (a továbbiakban: az irányítóbizottság) működésének belső eljárásait.
                     
                  
                     
                        2.
                     
                     
                        Ezen eljárási szabályzat és a szerződés közötti esetleges ellentmondás esetén a szerződés rendelkezései alkalmazandók.
                     
                  II.   TAGOK, MEGFIGYELŐK ÉS EGYÉB RÉSZTVEVŐK
            
                     
                        1.
                     
                     
                        Az irányítóbizottság tagjai főszabály szerint az adott, közlekedésért felelős minisztériumok vezető tisztviselői.
                     
                  
                     
                        2.
                     
                     
                        A tagok kinevezési okiratának bizonyítékot kell tartalmaznia arra vonatkozóan, hogy a tag fel van hatalmazva az adott szerződő fél álláspontjának a szerződő félre nézve kötelező érvényű képviseletére.
                     
                  
                     
                        3.
                     
                     
                        A szerződés 24. cikke (2) bekezdésének második mondata szerinti megfigyelői helyzet sérelme nélkül, a III. szakasz 2. pontjában említett elnökség és alelnökség adott esetben megállapodhat más államok, nemzetközi szervezetek vagy egyéb szervek képviselőinek, többek között a civil társadalom képviselőinek meghívásáról, hogy azok eseti alapon részt vegyenek az irányítóbizottság egyes ülésein vagy azok egy részén vagy részein.
                     
                  
                     
                        4.
                     
                     
                        Amennyiben az elnökség és az alelnökség megállapodik más államok, nemzetközi szervezetek vagy egyéb szervek képviselőinek meghívásáról, erről az elnökség legalább három héttel az ülés előtt tájékoztatja a szerződő feleket és a Közlekedési Közösség állandó titkárságát (a továbbiakban: a titkárság). A szerződő felek és a titkárság ezen információ kézhezvételétől számított öt munkanapon belül ismertethetik álláspontjukat az elnökséggel.
                     
                  III.   ELNÖKSÉG
            
                     
                        1.
                     
                     
                        A délkelet-európai felek mindegyike egy naptári évre tölti be az irányítóbizottság elnöki tisztségét, a szerződés 2. cikke (1) bekezdésének b) alpontjában megállapított betűrendi sorrendben. Az elnöki tisztséget a délkelet-európai felek közül elsőként az Albán Köztársaság látja el.
                     
                  
                     
                        2.
                     
                     
                        Az irányítóbizottság üléseit az elnökség vezeti. Munkáját az Európai Unió egy képviselője, mint alelnökség segíti.
                     
                  
                     
                        3.
                     
                     
                        Amennyiben az elnökség nem képes egy adott ülésre vonatkozó feladatainak ellátására, az ülést az Európai Unió alelnökségi tisztséget betöltő képviselője vezeti.
                     
                  IV.   AZ ÜLÉSEK ELŐKÉSZÍTÉSE
            
                     
                        1.
                     
                     
                        Az irányítóbizottság üléseinek a tikárság székhelye ad otthont. Az elnökség az alelnökséggel és a titkársággal való konzultációt követően – a vonatkozó pénzügyi, igazgatási és szervezési szempontokat figyelembe véve – azonban határozhat úgy, hogy az irányítóbizottság egy ülésének másik helyszínt jelöl ki. A kellően indokolt esetektől eltekintve erről legkésőbb az adott ülés előtt két hónappal határozni kell.
                     
                  
                     
                        2.
                     
                     
                        A titkárságnak a titkárság székhelyén kívüli ülések szervezési költségeihez való hozzájárulására annak belső költségvetési szabályai vonatkoznak.
                     
                  
                     
                        3.
                     
                     
                        Az ülések időpontjáról az elnökség, az alelnökség és a titkárság állapodik meg. Az időpontról főszabály szerint az adott ülés előtt legalább két hónappal határozni kell.
                     
                  
                     
                        4.
                     
                     
                        Az ülések napirendtervezetéről az elnökség és az alelnökség állapodik meg. A napirendtervezetet és az ahhoz kapcsolódó valamennyi dokumentumot legalább hat héttel az adott ülés előtt továbbítani kell a tagoknak és a megfigyelőknek. A tagok megjegyzéseket tehetnek és javasolhatják új napirendi pontok felvételét. Az olyan anyagokat, amelyek a II. szakasz 3. pontjával összhangban meghívott más államok, nemzetközi szervezetek vagy egyéb szervek érdeklődésére is számot tarthatnak, számukra is továbbítani kell.
                     
                  
                     
                        5.
                     
                     
                        A ülések előkészítéséért a titkárság felel. A titkárság rendszeres időközönként és kérésre tájékoztatja az elnökséget és az alelnökséget az előkészítési folyamatról, és eleget tesz az e tekintetben felmerülő kéréseiknek és iránymutatásaiknak.
                     
                  V.   AZ IRÁNYÍTÓBIZOTTSÁG ÜLÉSEI – ELJÁRÁSI SZABÁLYOK
            
                     
                        1.
                     
                     
                        Amennyiben az irányítóbizottság másként nem határoz, az irányítóbizottság ülései nem nyilvánosak.
                     
                  
                     
                        2.
                     
                     
                        Az irányítóbizottság ülésén részt vevő valamennyi tag, megfigyelő vagy egyéb résztvevő magával hozhat segítő tisztviselőket. E tisztviselők nevéről és beosztásáról előzetesen tájékoztatni kell a titkárságot. A segítő tisztviselők száma az egyes tagok esetében főszabály szerint legfeljebb három lehet, míg az ülésen résztvevő egyes megfigyelők esetében legfeljebb kettő. Az elnökség azonban további iránymutatást adhat ki a küldöttségenkénti képviselők maximális számáról.
                     
                  
                     
                        3.
                     
                     
                        Az irányítóbizottság csak abban az esetben tekinthető határozatképesnek, ha négy délkelet-európai fél és az Európai Unió képviselteti magát.
                     
                  
                     
                        4.
                     
                     
                        A szerződés 24. cikkének 3. bekezdésével összhangban az irányítóbizottság egyhangúlag hozza meg döntéseit. Amennyiben az e szakasz 3. pontjában előírt határozatképesség fennáll, valamely tag tartózkodása nem lehet akadálya az irányítóbizottság intézkedése meghozatalának.
                     
                  
                     
                        5.
                     
                     
                        Az ülés napirendjét az ülés elején jóvá kell hagyni. Sürgős esetekben az elnökség és az alelnökség beleegyezésével az ülés során új napirendi pontok is felvehetők.
                     
                  
                     
                        6.
                     
                     
                        A megfigyelők részt vehetnek a megbeszéléseken, és állást is foglalhatnak, amennyiben ezt az elnökség engedélyezi, vagy őket erre felkéri.
                     
                  
                     
                        7.
                     
                     
                        A II. szakasz 3. pontjával összhangban meghívott más államok, nemzetközi szervezetek vagy egyéb szervek képviselői részt vehetnek a megbeszéléseken, és állást is foglalhatnak, amennyiben ezt az elnökség engedélyezi, vagy őket erre felkéri, de az irányítóbizottság semmilyen intézkedésében nem vehetnek részt.
                     
                  
                     
                        8.
                     
                     
                        Az egyes ülések következtetéseinek elkészítését a titkárság segít.
                     
                  
                     
                        9.
                     
                     
                        A következtetésekben rögzíteni kell az ülésen elfogadott összes intézkedést, a tagok véleményét, valamint az irányítóbizottság által meghozandó javasolt intézkedések kapcsán a megfigyelők állásfoglalásait.
                     
                  
                     
                        10.
                     
                     
                        A következtetéseket az elnökség aláírja, majd azokat kiosztják a tagok és a megfigyelők között. Amennyiben nincs mód arra, hogy a következtetéstervezet az adott ülés végéig elkészüljön, az elnökség gondoskodik annak az ülést követő hét naptári napon belüli elkészítéséről és kiosztásáról. A következtetéstervezet kézhezvételétől számított hét naptári napon belül bármely fél kérhet javításokat. Az elnökség gondoskodik arról, hogy a végleges változatot az észrevételek megtételére vonatkozó határidő lejártát követő hét napon belül kiosszák.
                     
                  
                     
                        11.
                     
                     
                        Az ülések következtetései semmilyen módon nem korlátozhatják jogi aktusok vagy a szerződés hatályát vagy joghatását. Nem tehetők olyan nyilatkozatok vagy hozhatók olyan következtetések, amelyek kötelező erejű jogi rendelkezésekkell ellentétesek. Az ülések következtetései nem képezhetik jogi aktusok részét, és normatív hatállyal sem rendelkezhetnek.
                     
                  VI.   AZ INTÉZKEDÉSEK FORMÁI ÉS AZ IRÁNYÍTÓBIZOTTSÁG ÁLTAL KÖVETENDŐ ELJÁRÁS
            Általános rendelkezések
            
                     
                        1.
                     
                     
                        Az irányítóbizottság – esettől függően – ajánlásokat vagy határozatokat fogad el (a továbbiakban együtt: intézkedések).
                        Az irányítóbizottság működésének biztosítására vonatkozó szabályok elfogadása határozat elfogadásának minősül.
                     
                  
                     
                        2.
                     
                     
                        Miután egy intézkedés elfogadásra vagy módosításra került, az elnökség haladéktalanul aláírja, a titkárság pedig továbbítja valamennyi szerződő fél számára.
                     
                  
                     
                        3.
                     
                     
                        Az intézkedések elfogadásuk napján lépnek hatályba, kivéve, ha ettől eltérő rendelkezést tartalmaznak.
                     
                  
                     
                        4.
                     
                     
                        Amennyiben ez az eljárási szabályzat másként nem rendelkezik, az intézkedések elfogadása vagy módosítása ugyanazon eljárással történik.
                     
                  
                     
                        5.
                     
                     
                        Egy tag vagy a titkárság valamely intézkedés elfogadására vagy módosítására irányuló kérelmét írásban, legalább 30 naptári nappal az irányítóbizottság azon ülését megelőzően kell benyújtani, amelyen a kérelmet meg kívánják vitatni.
                     
                  
                     
                        6.
                     
                     
                        A kérelmet megküldik az elnökségnek, másolatban megküldve minden tagnak és a titkárságnak is. A kérelemhez vonatkozó magyarázatot is csatolni kell.
                     
                  
                     
                        7.
                     
                     
                        Kellően indokolt esetben intézkedéseket az e szakasz 4–6. pontjában meghatározott formalitások és eljárások betartása nélkül is el lehet fogadni vagy lehet módosítani.
                     
                  Intézkedések levélváltás útján történő elfogadása
            
                     
                        8.
                     
                     
                        Az irányítóbizottság az ülései közötti időszakban levélváltás útján fogadhat el vagy módosíthat intézkedéseket. Az elnökség az egyik tag vagy a titkárság levélváltás útján elfogadandó intézkedésre irányuló kérésére, vagy saját kezdeményezésére – az alelnökséggel konzultálva és azzal egyetértésben – határoz arról, hogy az ügy indokolja-e a levélváltás útján történő eljárás lefolytatását.
                     
                  
                     
                        9.
                     
                     
                        Amennyiben az elnökség úgy határozott, hogy a levélváltás útján történő eljárást le kell folytatni, felkéri a titkárságot, hogy a kérelmet – az elnökség által az alelnökséggel konzultálva és azzal egyetértésben szükségesnek ítélt információkkal együtt – küldje meg a tagoknak. Az elnökség az alelnökséggel konzultálva és azzal egyetértésben azt is meghatározza, hogy a tagok nyújthatnak-e be a kéréshez módosítást, és ha igen, milyen feltételek mellett.
                     
                  
                     
                        10.
                     
                     
                        Az elnökség az alelnökséggel konzultálva és azzal egyetértésben napra és órára pontosan meghatározza a válaszok beérkezésének határidejét, amely egyetlen esetben sem lehet az e szakasz 9. pontjában említett információk továbbításának időpontjától számított 10 naptári napnál korábban. Kivételes körülmények között, kérésre vagy saját belátása szerint az elnökség – az alelnökséggel konzultálva és azzal egyetértésben – meghosszabbíthatja a válaszok beérkezésének határidejét. Egy tag megadott határidőn belüli írásbeli válaszadásának – ideértve az e-mail útján történő válaszadást is – hiánya tartózkodásnak tekintendő.
                     
                  
                     
                        11.
                     
                     
                        Az irányítóbizottság egyhangúlag hozza meg döntéseit. Egyhangú döntéshozatalnak számít, ha legalább négy délkelet-európai fél és az Európai Unió az adott intézkedés mellett szavazott, és egy féltől sem érkezett ellenszavazat.
                     
                  VII.   INFORMÁCIÓK NYILVÁNOSSÁGRA HOZATALA
            
                     
                        1.
                     
                     
                        Eltérő határozat hiányában az ülések véglegesített dokumentumait (napirend, következtetések stb.) a titkárság honlapján közzé kell tenni.
                     
                  
                     
                        2.
                     
                     
                        Az irányítóbizottság birtokában lévő dokumentumokhoz való hozzáférés jogát a szerződés 38. cikkének (2) és (3) bekezdésével összhangban kell meghatározni.
                     
                  VIII.   ZÁRÓ RENDELKEZÉSEK
            
                     
                        1.
                     
                     
                        Más államok, nemzetközi szervezetek vagy egyéb szervek a II. szakasz 3. pontjával összhangban meghívott megfigyelőinek és képviselőinek az irányítóbizottság tagjaira vonatkozó titoktartási követelmények szerint kell eljárniuk. Ezen követelményeknek tükröződniük kell a vonatkozó ülés következtetéseiben.
                     
                  
                     
                        2.
                     
                     
                        Más államok, nemzetközi szervezetek vagy egyéb szervek a II. szakasz 3. pontjával összhangban meghívott képviselőit a vonatkozó megbeszéléseken való részvételt megelőzően titoktartási nyilatkozat aláírására kérik fel. Ez a titoktartási nyilatkozat kötelezettségvállalást tartalmaz az e szakasz 1. pontjában említett titoktartási szabályok betartására vonatkozóan. Az ilyen nyilatkozat aláírását megtagadó személyeket ki kell zárni a megbeszélésekről.
                     
                  
                     
                        3.
                     
                     
                        Az irányítóbizottság minden aktusát az elnökség írja alá.
                     
                  
                     
                        4.
                     
                     
                        Ezen eljárási szabályzat módosításait irányítóbizottsági határozattal kell elfogadni.
                     
                  
                     
                        5.
                     
                     
                        Amennyiben ezen eljárási szabályzatnak valamely konkrét helyzetre való alkalmazása értelmezési nehézségeket okoz, az elnökség – az alelnökséggel konzultálva és azzal egyetértésben – tanácsot ad a helyzet megoldására.
                     
                  
                     
                        6.
                     
                     
                        Ezen eljárási szabályzat hatálybalépésétől számított egy év elteltével a titkárság – amennyiben azt hasznosnak vagy szükségesnek tartja – az eljárási szabályzat alkalmazásával kapcsolatos gyakorlati tapasztalatok alapján javaslatot tehet annak módosítására. Amennyiben az irányítóbizottság valamely tagja ilyen módosításra kíván javaslatot tenni, először a titkársággal kell konzultálnia.
                     
                  Ez az eljárási szabályzat az irányítóbizottság általi elfogadása napján lép hatályba.
            
               (*1)  Ez a megnevezés nem érinti a jogállással kapcsolatos álláspontokat, továbbá összhangban van az Egyesült Nemzetek Biztonsági Tanácsának 1244 (1999) sz. határozatával és a Nemzetközi Bíróságnak a koszovói függetlenségi nyilatkozatról szóló véleményével.